Darko Bajić
Darko Bajić (Beograd, 14. maj 1955) je srpski režiser, scenarista i  producent.

Biografija 
Darko Bajić je diplomirao 1982. godine, sa dugometražnim igranim filmom Direktan prenos. To je bio prvi slučaj da student diplomira sa dugometražnim igranim filmom.

Ovo ostvarenje će biti višestruko nagrađivano: specijalna nagrada žirija za debitantskog reditelja na Filmskom festivalu u Puli, Zlatna vrata Pule za najbolju produkciju i još desetina nagrada na ostalim festivalima u Jugoslaviji, dok je na međunarodnom filmskom festivalu u Manhajmu film osvojio tri oficijelne nagrade.

Bajić se posebno proslavio kada je režirao TV seriju "Sivi dom" (1984 — 1985). Serija je postala izuzetno poznata širom bivše SFRJ, i bila je „odskočna daska“ za tada mlade glumce kao što su Zoran Cvijanović, Branislav Lečić, Mima Karadžić, Dubravko Jovanović, Nikola Kojo i Mirjana Joković.

Često sarađuje sa Branislavom Lečićem, Draganom Bjelogrlićem i Lazarom Ristovskim. 

Kada je reč o radu u pozorištu, Bajić je režirao tri predstave u „Zvezdara teatru": „Mala“, „Život Jovanov“ i „Brod ljubavi“.

Filmografija

Spoljašnje veze 
 

Srpski filmski režiseri
Srpski scenaristi
Jugoslavenski scenaristi
Srpski producenti
Biografije, Beograd